АДНАЎЛЕННЕ СЕЛЬСКАЙ ГАСПАДАРКІ

ПАСЛЯ ВЫЗВАЛЕННЯ РАЁНА

АД НЯМЕЦКА – ФАШЫСЦКАЙ АКУПАЦЫІ

У перыяд акупацыі нямецка-фашысцкімі захопнікамі тэрыторыі

Краснапольскага раёна (ліпень 1941 – кастрычнік 1943 гг.) вышэй названыя

калгасы прыпынілі сваю дзейнасць. Аднавілі сваю працу ў кастрычніку 1943

года пад сваімі назвамі.

Праца калгаснікаў, пастаянная дапамога дзяржавы давалі добры плён.

Аб гэтым яскрава сведчыў той факт, што ўжо ў 1949 годзе асобныя перадавікі сельскагаспадарчай вытворчасці нашага раёна, а таксама некаторыя гаспадаркі былі зацверджаны ўдзельнікамі Усесаюзнай сельскагаспадарчай выстаўкі. Такога высокага гонару былі ўдастоены звеннявыя-льнаводы Пелагея Сцяпанаўна Анціпенка з калгаса “Камбайн” і

Фёкла Сідараўна Герашчанка з калгаса “Трактар”, загадчык свінагадоўчай

фермы калгаса “Чырвоная зорка” Уладзімір Мяфодзьевіч Кавалёў, старшыня

праўлення калгаса “Усходняя зорка” Павел Максімавіч Чэчыкаў.

Удзельнікамі выстаўкі з’яўляліся таксама калгасы “Крэмль”, “Чырвоны

Кастрычнік”, “На варце”, “Першамайскі”, “Перамога”, “Тартар”, “Усходняя

зорка” і авечкагадоўчыя фермы калгасаў імя Дзяржынскага, імя Кірава і

“Чырвоная зорка”.

На аднаўленчыя работы дзяржавай былі выдзелены крэдыты і пасяўны

матэрыял зерневых, які прыходзілася пехатой насіць у клунках за 50

кіламетраў ад чыгуначнай станцыі Камунары.

У 1948 годзе аднавіліся пасяўныя плошчы і жывёлагадоўля. Гаспадаркі

ў асноўным спецыялізаваліся на вытворчасці зерня і мяса-малочным

напрамку, але асабліва затрымлівалася ўзнаўленне статка жывёлы.

Да 1950 года на тэрыторыі будучага саўгаса “Завадоцкі” існавала

некалькі калгасаў, якія ў канцы 1950 года па рашэнню Краснапольскага

райвыканкама былі ўзбуйнены, у выніку чаго былі ўтвораны такія калгасы,

як “Шлях да камунізму” з цэнтрам ў в. Мхінічы Мхініцкага сельсавета;

“Зорка” з цэнтрам у в. Выдранка Выдранскага сельсавета; імя Свердлова

з цэнтрам у в. Сабалі Сабалеўскага сельскага Савета; “Савецкая Беларусь” з

цэнтрам у в. Горкі Сабалеўскага сельскага Савета; імя Варашылава,

перайменаваны ў 1955 годзе ў калгас “Перамога” з цэнтрам у в. Яшная

Буда Пачапоўскага сельскага Савета; імя Чапаева з цэнтрам у в. Мхінічы

Пачапоўскага сельскага Савета.

На аснове загада Міністра сельскай гаспадаркі ў 1960 годзе на базе

калгасаў “Савецкая Беларусь” Сабалеўскага сельсавета і імя Чапаева Мхініцкага сельсаветаў быў утвораны саўгас “Выдранскі” з цэнтрам у вёсцы Выдранка Мхініцкага сельсавета, які быў падначалены Магілеўскаму абласному трэсту саўгасаў.

У 1950 годзе у калгас імя Сталіна (цэнтр в. Нова-Ельня) з Яраслаўскай

вобласці прыгналі 25 кароў (да Вялікай Айчыннай вайны ў калгасным статку

было 120 кароў). Былі завершаны аднаўленчыя работы ў калгасах

Краснапольскага раёна, пасяўныя плошчы дасягнулі даваеннага ўзроўню, але

із-за недахопу тэхнікі і ўгнаенняў ураджайнасць зерневых складала 3 – 5

цэнтнераў з гектара, а бульбы – 40-45 цэнтнераў.

Былі завершаны аднаўленчыя работы ў калгасах Краснапольскага

раёна, пасяўныя плошчы дасягнулі даваеннага ўзроўню, але з-за недахопу

тэхнікі і ўгнаенняў ураджайнасць зерневых складала 3 – 5 цэнтнераў з

гектара, а бульбы – 40 – 45 цэнтнераў.

У 1951 годзе адбылося першае ўз’яднанне калгасаў: з 97 іх было

ўтворана трыццаць, у тым ліку ў зону Чырвоназорнай МТС уваходзілі

калгасы: імя Молатава (цэнтр в. Касцягоўка), “Запаветы Ільіча” (цэнтр в.

Сасновіца), імя Валадарскага (цэнтр в. Горы), “17-ты партз’езд” (цэнтр в.

Горна), імя Будзённага (цэнтр в. Расумаха-1), імя Крупскай (цэнтр в. Палуж),

імя Энгельса (цэнтр в. Раманоў).

У 1953 г у калгасах пашырыліся пасевы льну. За здадзеную прадукцыю

льнаводства было атрымана грашовых даходаў на суму 705189 рублёў.

     У 1954 г. калгасы Краснапольскага раёна дабіліся значных поспехаў у

вырошчванні льну і ад атрыманых даходаў некалькі палепшылі сваю

матэрыяльную базу.

     У 1954 г. у калгасе імя Кагановіча (цэнтр в. Клясін) ураджайнасць

зерневых складала 6 цэнтнераў з кожнага гектара, вытворчасць малака на 100 гектараў зямельных угоддзяў складала 37,5 цэнтнераў, а мяса – 6,1 цэнтнераў.

    Калгас “Камінтэрн” – адна з самых старэйшых гаспадарак раёна. Доўгі

час у яе развіцці былі два галоўных накірункі – мяса-малочны і льнаводства.

Яны прыносілі калгасу асноўны прыбытак, асабліва ў першыя пасляваенныя

гады. Тады наогул льнаводствам займаліся ўсе гаспадаркі, але ў калгасе

“Камінтэрн” працавалі сапраўдныя майстры па вырошчванню “паўночнага

шоўку”. Сеялі своечасова трактарнай сеялкай па лепшых папярэдніках.

Некалькі разоў падкормлівалі і палолі пасевы. Расціл рабілі ў лепшыя

тэрміны. Усё рабілі для таго, каб не дапусціць ніякіх страт ураджаю.

Старшыня калгаса Дзмітрый Сямёнавіч Конахаў лічыў, што льняное поле – галоўны палетак калгаса і ўсяк дапамагаў льнаводам. Тут на працягу 50-х гадоў гаспадарка атрымлівала ўстойлівыя ўраджаі льну.

  Калгас “Камінтэрн” з плошчы пасеваў льну 78,8 гектара атрымаў па

5,1 цэнтнера льнасемя і 4,2 цэнтнера льнавалакна з кожнага гектара. А звенявая Н. Кулаева на плошчы 11,8 гектара атрымала па 7 цэнтнераў льнасемя і па 5 цэнтнераў льнавалакна.

Прэзідыум Вярхоўнага Савета БССР за дасягнутыя поспехі ў развіцці льнаводства і канапляводства ўзнагародзіў Дзмітрыя Сямёнавіча Конахава Ганаровай граматай Вярхоўнага Савета Беларускай ССР. Гэта была самая першая дзяржаўная пасляваенная ўзнагарода працаўнікоў раёна за поспехі ў працы. 17 лепшых льнаводаў калгаса “Камінтэрн”, у тым ліку Н.М. Кулаева, Х.Ф. Атрашэнка, Т.І. Лызавая, А.М. Арцёменка, В.П. Прыходзька, А.Н. Шынкарова, В.П. Памазкоў, Х.І. Шкоркіна, Т.Н. Паплыка, В.І. Чысцякова, Т.І. Сычова, Н.І. Румянцава, О.А. Дземідзенка, Т.І. Станчанка, Н.С. Маскалёва, В.П. Шынкарова, Л.П. Луферава разам са старшынёй сталі ўдзельнікамі Усесаюзнай выстаўкі дасягненняў наорднай гаспадаркі СССР.

 Грашовыя даходы калгаса “Камінтэрн” з улікам продажу льнапрадукцыі на 600 тысяч рублёў у 1955 годзе склалі больш, чым мільён рублёў (па курсу пасля грашовай рэформы 1947 года). Гэта быў першы на Краснапольшчыне калгас-мільянер. Яго поспехі сталі прыкладам для іншых гаспадарак раёна. У 1955 годзе калгасы Краснапольскага раёна ўжо вырошчвалі лён на плошчы 1500 гектараў і каноплі на плошчы 400 гектараў. Лепшых льнаводаў з калгаса “Камінтэрн” запрасілі ў Маскву, дзе ім былі ўручаны сярэбраныя медалі ВДНГ. А старшыня калгаса Дзьмітрый Сямёнавіч Конахаў, які быў ўдзельнікам выстаўкі не адзін год, узнагароджаны залатым медалём Выстаўкі дасягненняў народнай гаспадаркі СССР. Яго медалі ВДНГ знаходзяцца зараз у экспазіцыі народнага музея.

     У 1955 г. у калгас імя Жданава завезена 20 цёлак халмагорскай пароды. Маладняку былі створаны добрыя ўмовы для ўтрымання.

 У чэрвені 1955 г. у калгасе імя Валадарскага была завершана сяўба

грэчкі на плошчы 250 гектараў.  У верасні 1955 Калгас імя Валадарскага (цэнтр в. Горы) пачаў выдачу авансу на працадні. На кожны працадзень было выдадзена па 500 грамаў збожжа.

     Калгасы раёна ўпершыню у лістападзе 1956 г. разлічыліся з дзяржавай

па пастаўках збожжа, бульбы, малака, сена і льнасемя.

     У снежні 1956 г. у лік перадавых калгасаў раёна па вытворчасці малака

выйшаў калгас імя Жданава (цэнтр в. Кармапайкі). Па калгасу было атрымана 1664 кг. малака ад кожнай каровы, што складала 70 ц. малака на 100 гектараў сельскагаспадарчых угоддзяў. Калгасная электрастанцыя

выпрацавала 147 тысяч кілават-гадзін, з якіх 126 тысяч выкарыстана было на

падрыхтоўку кармоў на жывёлагадоўчай ферме. У гаспадарцы знаходзіўся

пераходны Чырвоны сцяг РК КПБ і райвыканкама.

      У студзені 1958 г пераможцам па вытворчасці мяса стаў калгас імя

Жданава, дзе было атрымана па 21,8 ц. мяса на 100 гектараў сельскагаспадарчых угоддзяў. А па вытворчасці малака лепшых паказчыкаў

дабіўся калгас імя Энгельса, у якім на 100 гектараў сельскагаспдарчых

угоддзяў было атрымана па 95,4 цэнтнера малака і надоена ў сярэднім ад

кожнай (са 140 фуражных кароў) па 1985 кг. малака.

     У 60-80-я гады партыя і ўрад прынялі рад мер па пераадоленні адставання народнай гаспадаркі, сельсагаспадарчай вытворчасці ў першую чаргу. Праведзена значная работа па іх арганізацыйна-гаспадарчым умацаванні, тэрытарыяльным упарадкаванні. Асобныя калгасы і саўгасы разбуйнілі, больш рацыянальна размеркавалі зямельныя ўгоддзі.

     У верасні 1958 г. на абласной выстаўцы ў Магілёве па вырошчванню

кукурузы Краснапольскі раён заняў трэцяе месца. Удзельнічалі 7 калгасаў

раёна. Лепшыя паказчыкі мелі: калгас “Рассвет” – 780 цэнтнераў зялёнай масы з плошчы 82 гектары, калгас імя Чапаева – 640 цэнтнераў з плошчы 35 гектараў. У сярэднім па раёну атрымалі 354 цэнтнераў зялёнай масы кукурузы з гектара і нарыхтавалі 28146 тон сіласу.

     У кастрычніку 1958 г. валавы збор зерневых у раёне склаў толькі 5807

тон. Калгасы імя Горкага (в. Палуж), імя Сталіна (в. Наваельня), “17-ты

партз’езд” (в. Горна) не толькі не разлічыліся з дзяржавай, але і не

забяспечылі сябе насенным матэрыялам.

     Калгасы і саўгасы Краснапольшчыны паступова набіралі сілу. Найбольш інтэнсіўна развіваліся калгасы імя Леніна, “Камінтэрн”, “Расвет”,

імя Жданава, імя Энгельса, імя Валадарскага, саўгасы імя Калініна,

“Краснапольскі”.

     6 сакавіка 1959 г. быў утвораны саўгас “Чырвоназорны” на базе

калгасаў Высакаборскага сельсавета: імя Крупскай, “17-ты партз’езд”, а

таксама “Іскра”, імя Максіма Горкага Палужскага сельсавета; “Кастрычнік” і

“Шлях сацыялізму” Горскага сельсавета і ў гэтым жа годзе перайменаваны ў

саўгас “Краснапольскі”.

1 сакавіка 1961 года саўгас “Краснапольскі” быў разбуйнены на два:

саўгас “Краснапольскі” і саўгас “Палужскі” з цэнтрам у вёсцы Палуж.

     У 1963 г. пагалоўе і колькасць жывёлы ў калгасах складала: буйной

рагатай жывёлы – 13681, у тым ліку кароў – 5228, свіней – 6307, авечак –

2075, птушкі – 10820.

Пастановай Савета Міністраў БССР “Аб разбуйненні саўгаса “Выдранскі” на базе Халмянскага аддзялення саўгаса у 1963 годзе быў створаны новы саўгас “Халмянскі” з цэнтрам у вёсцы Халмы. Цэнтр саўгаса

“Выдранскі” быў перайменаваны ў вёску Завадок і саўгас быў названы

“Завадоцкі” Мхініцкага сельскага Савета.

     На аснаванні рашэння Магілёўскага абласнога (сельскага) Савета

дэпутатаў працоўных ад 04.02.1964 г. №71 калгас імя Жданава разбуйнены

на калгас імя Жданава і калгас імя Свердлава. На аснаванні рашэння агульнага сходу калгаснікаў ад 21.01.1978 г. пратакол №1 калгас імя

Свердлава аб’яднаўся з калгасам імя Жданава – цэнтр в. Карма - Пайкі. На

аснаванні агульнага сходу калгаснікаў ад 24.02.1989 г. калгас імя Жданава

перайменаваўся у калгас “Мір”.

На аснове загада Міністэрства вытворчасці і нарыхтовак сельскагаспадарчых прадуктаў БССР у 1964 годзе саўгас “Краснапольскі”

зноў разбуйніўся на два саўгасы: саўгас “Краснапольскі” і саўгас “Дружба”.

Усе саўгасы раёна знаходзіліся ў падначаленні ўпраўлення сельскай

гаспадаркі Краснапольскага райвыканкама.

     Змянілася сацыяльная структура працаўнікоў вёскі. Кожны другі

сельскі працаўнік стаў механізатарам. У сельскагаспадарчай вытворчасці

раёна працавала 125 аграномаў, заатэхнікаў, ветработнікаў, інжынераў,

эканамістаў. Плённай для працаўнікоў Краснапольшчыны была 8-я

пяцігодка. У 1970 г. валавы збор зерня перавысіў 20 тыс. тон. Раён выканаў

пяцігадовы план продажу дзяржаве малака, мяса, яек, збожжавых, бульбы і

сена. За поспехі ў выкананні і перавыкананні заданняў 8-й пяцігодкі групе

перадавікоў сельскай гаспадаркі былі ўручаны ўзнагароды Радзімы.

     Большасць калгасаў і саўгасаў эканамічна ўмацаваліся. У перадавых

гаспадарках і брыгадах атрымлівалі высокія ўраджаі. Напрыклад, у 1970 г.

калгаснікі калгаса “Камінтэрн” сабралі па 17 цэнтнераў зерня з гектара, а ў

брыгадзе Д.І. Арлова на 15-гектарнай плошчы быў сабраны ўраджай аўса па

49,6 цэнтнера.

У 1971 годзе калгас “Камінтэрна” пачаў будаўніцтва комплекса буйнай

рагатай жывёлы, які мае сховішча для кармоў, памяшканне для іх прыгатавання, гноесховішча, збудаванні па водазабеспячэнню, дарогі і іншыя

падсобныя памяшканні і збудаванні, забяспечваючыя адзіны тэхнічны

працэс. Узводзіцца чатырохрадны кароўнік на 200 і цялятнік на 300 галоў.

Да 50-годдзя ўтварэння СССР 13 ліпеня 1972 года на Краснапольшчыну прыбыла брыгада Саюза пісьменнікаў Беларусі. Творчыя работнікі выступілі перад калгаснікамі “Ленінскі шлях” і імя Жданава, перад работнікамі камбіната бытавых паслуг і іншых месцах. Яны дзяліліся сваімі планамі, чыталі ўрыўкі з новых твораў, расказвалі як яны адшукваюць імёны

герояў мінулай вайны. У складзе брыгады знаходзіўся таленавіты пісьменнік

Мікалай Кругавых. Чытачам ён быў вядомы як аўтар рамана на ваенную

тэматыку « Честь ярма не приемлет», аповесці “ Не ради славы”. Баявым

будням воінаў-пагранічнікаў прысвечан яго твор « Где не ждут тишины».

Роман «Дорога в мужество» - аўтабіяграфічны твор. Мікалай Пятровіч сам

актыўны ўдзельнік Вялікай Айчыннай вайны. Кіраўніком брыгады з’яўляўся

журналіст Іван Цітоў.

У жніўні 1972 года на Малюшынскай ферме калгаса “Рассвет”

распачата будаўніцтва жывёлагадоўчага комплексу. Ён быў разлічан на

ўтрыманне 400 кароў і 260 цялят, пабудаваны таксама малочны блок,

ветэрынарна-санітарны прапускнік, радзільнае аддзяленне. Усе працаёмкія

працэсы на ферме механізаваны. На будаўніцтве жывёлагадоўчых памяшканняў выкарыстоўваліся жалезабетонныя канструкцыі.

     У лістападзе 1972 г. пераходны Чырвоны сцяг за поспехі ў

жывёлагадоўлі прысуджаны калгасу імя Энгельса, дзе на 100 гектараў

сельскагаспадарчых угоддзяў было вытварана 214,2 цэнтнера малака, а на

кожную фуражную карову надоена па 2220 кг. малака.

     У лістападзе 1973 г. калгас імя Энгельса выйшаў пераможцам у

спаборніцтве па вытворчасці і продажу малака. На 100 гектараў

сельгасўгоддзяў было атрымана па 287,9 ц. малака, а на адну фуражную

карову надоена па 2707 кг.

          1975 г. За калгасамі і саўгасамі раёна замацавана 81417 гектараў

зямель, у тым ліку: 32219 гектараў зямель, 32219 гектараў ворыва, 212 – садоў, 32117 – сенажацей і пашы. Пакрытых хмызняком налічвалася

6819 гектараў сенакосных угоддзяў, суцэльныя хмызнякі займалі 4208

гектараў і балоты – 2111 гектараў. У калгасах і саўгасах раёна ўсяго асушаны

33 81 гектар забалочаных зямель.

     У снежні 1975 г. па фінансавых выніках толькі дзве гаспадаркі раёна –

калгасы “Камінтэрн” і імя Валадарскага атрымалі прыбыткі. У калгасе

“Камінтэрн” ён склаў 167,7 тысчы рублёў. Тут з кожнага гектара збожжавых

было атрымана па 23 ц., бульбы – па 172 ц. Асноўны прыбытак даў лён, які

вырошчваўся на плошчы 200 гектараў. Было сабрана па 7,3 ц. льнавалакна і 5

цэнтнераў льнасемя з гектара.

У 1977 г. у калгасе “Рассвет” сабралі па 33 ц. каласавых з гектара.

Калгас “Рассвет” у снежні 1978 г. па вытворчасці малака быў лепшым у раёне. Сярэднія надоі складалі 2286 кг. На 100 гектараў сельгасўгоддзяў у

лістападзе 1981 г. у калгасе “Рассвет” было атрымана па 92 ц. мяса (сярэдні

паказчык па раёну – 47,8 ц.).

У 1978 годзе па выніках вытворчасці і нарыхтовак прадуктаў раслінаводства сярод калгасаў і саўгасаў раёна, пераможцам стаў калгас

“Рассвет”, дзе было атрымана з кожнага гектара па 30,1 цэнтнера збожжавых

і зернебабовых культур, а валавы збор склаў 3160,5 тоны. У другой брыгадзе

гэтага калгаса, якую ўзначальваў А.А. Гарбуноў, з пасяўной плошчы 155

гектараў атрымана па 36,7 цэнтнера збожжа. Званне “Лепшы камбайнер

раёна” атрымалі камбайнер і памочнік гэтай гаспадаркі Н.Е. Герашчанка і

В.В. Васіленка, якія за сезон намалацілі 738 тон збожжа. Гаспадаркамі раёна

ў сярэднім атрымана з кожнага гектара па 25,6 цэнтнера зерневых і па 199

цэнтнераў бульбы. Па вытворчасці і нарыхтоўках бульбы пераможцам стаў

саўгас імя Калініна, дзе ўраджайнасць бульбы з кожнага гектара складала 265

цэнтнераў, а валавы збор – 7937,5 тоны. Механізаванае звяно з гэтай

гаспадаркі Героя Сацыялістычнай Працы Яўгена Ягоравіча Жлобы з 63-

гектарнай плошчы атрымала сярэднюю ўраджайнасць бульбы па 328,3

цэнтнера, а валавы збор склаў 2197 тон.

Лепшай даяркай Краснапольшчыны сярод жывёлаводаў стала Еўдакія Якаўлеўна Маскалёва з калгаса “Камінтэрн”, якая надаіла ад кожнай каровы па 3595 кілаграмаў малака.

Славілася Клясінская малочнатаварная ферма (загадчыца Л.А. Мотузава) калгаса “Рассвет”, дзе было надоена ад кожнай каровы ў сярэднім па 2963 кілаграмаў малака, а ў М.А. Хазяевай надой склаў 3128 кілаграмаў малака на фуражную карову. Калгас “Рассвет” па вытворчасці малака быў лепшым у раёне, у якім сярэднія надоі складалі 2286 кілаграмаў.

У 1979 годзе на цэнтральнай сядзібе калгаса імя Энгельса быў узняты

чырвоны сцяг у гонар перадавой даяркі Загарэнскай малочнатаварнай фермы

Веры Васільеўны Мардуевай, якая надаіла за 1978 год па 3002 кілаграма

малака ад каровы.

Механізатар бульбаводчага звяна з саўгаса імя Калініна Герой Сацыялістычнай Працы Яўген Ягоравіч Жлоба быў выбраны дэпутатам Савета Саюза Вярхоўнага Савета СССР дзесятага склікання па Крычаўскай выбарчай акрузе Магілёўскай вобласці. Беларускія трактарабудаўнікі

ўручылі знакамітаму бульбаводу першы тактар МТЗ-82 з уніфікаванай

кабінай.

Калгасы і саўгасы раёна выканалі дзяржаўныя планы продажу зерня,

бульбы і сена. Сярэдняя ўраджайнасць бульбы па раёну склала 169 цэнтнераў. Кожны бульбяны гектар поля ў саўгасе імя Калініна даў 2706

рублёў прыбытку.

Птушніца саўгаса імя Калініна Т.А. Каратцова атрымала 7 мільёнаў

штук яек (235 ад курыцы нясушкі). Энергетычныя магутнасці гаспадаркі

складалі 10467 конскіх сіл.

24 лютага 1980 года механізатар-бульбавод саўгаса імя Калініна Юлій

Ягоравіч Жлоба быў абраны дэпутатам Вярхоўнага Савета БССР дзесятага

склікання па Краснапольскай выбарчай акрузе. Перадавы механізатар на

аснове павышэння культуры земляробства атрымліваў высокія ўраджаі

бульбы.

За гады 10-й пяцігодкі на ўмацаванне і развіццё матэрыяльнай базы

калгасаў і саўгасаў было выдзелена 17 мільёнаў рублёў, у дарожнае

будаўніцтва было ўкладзена 6 мільёнаў рублёў, у капітальнае будаўніцтва –

27 мільёнаў рублёў. Быў ўведзены завод абязводжаных кармоў у саўгасе

“Краснапольскі”.

У 1981 годзе на капітальнае будаўніцтва было выдзелена 13 мільёнаў

рублёў. Будаваліся машынныя двары ў саўгасе “Дружба”, чатырохкватэрны

жылы дом у в. Палуж. Праграму падрадных работ ажыццяўляла МПМК-114.

На раённую Дошку гонару былі занесены перадавікі жывёлагадоўлі:

даяркі калгаса “Рассвет” Хазяева Марыя Афанасаўна, надаіўшая ад кожнай

каровы 3659 кілаграмаў малака, Бегункова Марыя Дзмітрыеўна, якая надаіла

ад кожнай каровы сваёй групы па 3469 кілаграмаў малака, а таксама даяр

саўгаса “Дружба” Кігалаў Якаў Цімафеевіч, які ў сярэднім надаіў ад кожнай

каровы па 3676 кілаграмаў малака.

У чэрвені 1981 года упершыню ў гаспадарках раёна пагалоўе свіней складала 11 тысяч галоў. Свінаркі калгаса “Рассвет” Юдзянкова Таццяна Фёдараўна, Атрашэнка Еўдакія Андрэеўна, Мельнікава Валянціна Аляксандраўна і Данчанка Зінаіда Фёдараўна атрымлівалі па 450-500 грамаў прываг у суткі ад кожнага адкормка.

Птушніцы саўгаса імя Калініна Ганна Адамаўна Круглікава і Любоў

Іванаўна Сцяпанава атрымалі ад кожнай курыцы-нясушкі па 240 яек.

Міжгаспадарчае кармавое аб’яднанне “Высакаборскае” вырабіла калгасам і саўгасам 1300 тон травяной мукі.

У 1983 годзе для паляпшэння кіраўніцтва сельскагаспадарчай

вытворчасці створана раённае аграпрамысловае аб’яднанне (РАПА), у якое

ўвайшлі калгасы і саўгасы, райсельгастэхніка і райсельгасхімія, Высакаборскае кармавое прадпрыемства, малаказавод і льназавод, агароднінасушыльны завод, лясгас, ПМК-23 меліярацыі, ПМК-144, МПМК-

262, райсельэнерга, племстанцыя, райспажыўсаюз, інспекцыя па закупу і

якасці сельгаспрадуктаў. Для кіраўніцтва аб’яднаннем выбіраўся савет РАПА

у саставе 27 чалавек. Старшынёй савета РАПА станавіўся па сваёй займаемай

пасадзе начальнік сельгасупраўлення райвыканкама. Савет РАПА па сваіх

правах мог абавязаць любое вытворчае падраздзяленне аказаць дапамогу

калгасам і саўгасам.

У пошуках новых форм арганізацыі працы ў саўгасе імя Калініна на

базе першай паляводчай брыгады быў створаны механізаваны атрад

калектыўнага падраду з 17 чалавек, які ўзначаліў Герой Сацыялістычнай

Працы Юлій Ягоравіч Жлоба. За ім было замацавана 1300 гектараў

сельгасугоддзяў, з іх 875 – ворнай зямлі. Галоўны прынцып – аплата працы

не за прамежкавыя паказчыкі, а за канчатковыя вынікі працы. Былі

складзены тэхналагічныя карты, паміж членамі атрада і дырэкцыяй быў

заключаны дагавор. Першы вынік – на 1 механізатара ў раслінаводстве

вытваралася прадукцыі на 25 тысяч рублёў, па саўгасу – на 9256 рублёў. Па

калектыўнаму падраду сталі працаваць і ў іншых гаспадарках раёна. Кіраўнікоў брыгад зацвердзілі на бюро РК КПБ.

У маі 1983 года на будаўніцтва аб’ектаў аграпрамысловага комплексу ў

саўгас “Дружба” прыбыў зводны камсамольска-маладзёжны атрад

“Магілёўшчына” для будаўніцтва 10 тыпавых жылых дамоў. У саўгасе “Палужскі” пачалося будаўніцтва дзіцячага сада-ясляў на 50

месц.

Пераможцам па закупу малака ад асабістых кароў калгаснікаў у

кастрычніку 1984 года стаў калгас “Рассвет” (старшыня А.Д. Плятнёва), дзе

на адну карову сабрана па 906 кілаграмаў малака.

У снежні 1984 года калектыву саўгаса імя Калініна быў уручаны

пераходны Чырвоны сцяг ЦК Кампартыі Беларусі, Савета Міністраў БССР,

Белсаўпрофа і ЦК ЛКСМБ за атрыманне высокіх ураджаеў бульбы.

У сакавіку 1985 года калгасы і саўгасы абслугоўвалі: 679 трактароў,

252 грузавыя аўтамашыны, 157 збожжаўборачных камбайнаў, 18 самаходных

кормаўборачных камбайнаў.

У лютым 1986 года свінарка саўгаса “Халмянскі” Л.Д. Галакціёнава

прызнана лідэрам раённага сацыялістычнага спаборніцтва сярод жывёлаводаў. Даглядала 498 свіней-адкормкаў. Узнагароджана ордэнам

Працоўнай Славы 2-й ступені.

За 1990 год гаспадаркай было вытварана сельгаспрадукцыі на суму 2 мільёны 106 тысяч рублёў, у тым ліку ў жывёлагадоўчай галіне –

на 1 мільён 136 тысч рублёў. Пры плане вытворчасці малака ў 1579 тон было

вытварана яго 1940 тон. Надой склаў 3403 кілаграмы на кожную карову. Пры

плануемых 133 тонах мяса вытварана 169 тон яго. Зерневых на круг атрымалі

па 32,2 ц. пры плане 27,6, бульбы – 201 ц. пры плане 220.

Пераможцамі сярод механізаваных звенняў па вырошчванню бульбы выйшла звяно Івана Мікалаевіча Смаршкова, якое атрымала ўраджайнасць 310 цэнтнераў клубняў з гектара на плошчы 70 гектараў, і В.І. Канаплёва з саўгаса “Халмянскі”, якое на плошчы 33 гектары атрымала ўраджайнасць 304 цэнтнеры. У саўгасе імя Калініна механізатара браты Юлій і Яўген Жлобы

накапалі на бульбаўборачным камбайне больш 1500 тон клубняў. У жывёлагадоўлі вызначылася даярка саўгаса “Палужскі” Юлія Сцяпанаўна

Пятроўская, якая надаіла па 3 тысячы кілаграмаў малака ад каровы.

Калгас імя Валадарскага у маі 1991 г. вызначыў новыя рубяжы: вытворчасць сельскагаспадарчай прадукцыі стала больш чым раней на 3 мільёны рублёў.